Laki valtioneuvoston oikeudesta luovuttaa yleisradiotoimintaa varten valtiolle hankittu omaisuus osakeyhtiölle
Suomen asetuskokoelma 216/1934.

L a k i

valtioneuvoston oikeudesta luovuttaa yleisradiotoimintaa

varten valtiolle hankittu omaisuus osakeyhtiölle.

Annettu Helsingissä 18 päivänä toukokuuta 1934.



 Eduskunnan päätöksen mukaisesti säädetään täten:

1 §.

Valtioneuvostolla on oikeus luovuttaa valtion yleisradioasemat sekä muu yleisradiotoimintaa varten valtiolle hankittu omaisuus yleisradiotoiminnan keskittämistä varten uudestaan muodostettavalle osakeyhtiölle, johon on sovellettava voimassaolevan osakeyhtiölain säännöksiä tässä laissa säädetyin poikkeuksin ja jota tässä laissa nimitetään yhtiöksi.

2 §.

Valtioneuvoston tulee suoritetun arvioinnin perusteella vahvistaa yhtiölle luovutettavan omaisuuden arvo ja sen mukaan sijoittaa omaisuus joko kokonaan tai osaksi yhtiön osakkeita vastaan.

3 §.

Yhtiön osakkeista, joita älköön asetettako haltijalle, tulee aina vähintään yhdeksänkymmentä sadasosaa pysyä valtion omistuksessa ja hallinnassa, ja yhtiön yhtiöjärjestykseen on otettava sellaiset määräykset, että valtion määräämisvalta yhtiössä säilytetään ja valtiontalouden sekä yleiset edut turvataan.

4 §.

Yhtiöllä tulee olla hallintoneuvosto, jonka jäsenten lukumäärän valtioneuvosto vahvistaa, kuitenkin siten, että jäseniä tulee olla vähintään kaksitoista. Jäsenet valitaan yhtiöjärjestyksessä mainituksi määräajaksi kerrallaan. Yhtiö määrää hallintoneuvoston jäsenten palkat, ja suoritetaan ne yhtiön varoista.

Hallintoneuvoston jäseniksi on valittava taide-elämää, kansanvalistustoimintaa, elinkeino- ja talouselämää tuntevia sekä eri yhteiskunta- ja kieliryhmiä edustavia kansalaisia.

5 §.

Yhtiö on vapaa leimaverosta, joka leimaverolain mukaan on suoritettava valtiolle annettavista osakekirjoista ja 2 §:ssä mainittua omaisuutta koskevasta luovutuskirjasta.

6 §.

Tarkemmat määräykset tämän lain täytäntöönpanosta annetaan asetuksella.

Helsingissä 18 päivänä toukokuuta 1934.

Tasavallan Presidentti

P. E. SVINHUFVUD.

Kulkulaitosten ja yleisten töiden Apulaisministeri E. J. Koskenmaa.

</div>

Katso myös
 Muutos 1948: Laki valtioneuvoston oikeudesta luovuttaa yleisradiotoimintaa varten valtiolle hankittu omaisuus osakeyhtiölle annetun lain muuttamisesta 1948
 Muutos 1977: Laki valtioneuvoston oikeudesta luovuttaa yleisradiotoimintaa varten valtiolle hankittu omaisuus osakeyhtiölle annetun lain muuttamisesta 1977
 Muutos 1979: Laki valtioneuvoston oikeudesta luovuttaa yleisradiotoimintaa varten valtiolle hankittu omaisuus osakeyhtiölle annetun lain muuttamisesta 1979
 Tämän lain nojalla annettu 1949 Valtioneuvoston päätös Oy. Yleisradio Ab:n hallintoneuvoston jäsenten lukumäärästä
 Tämän lain kumosi laki Yleisradio Oy:stä (1380/1993), jonka ajantasainen versio löytyy Finlex-tietokannasta

Säädökset 1934
Yleisradio